CALENDARIO LABORAL 2018 DO SECTOR DERIVADOS DO CEMENTO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 20/07/2018)

Visto o Acordo da Comisión Negociadora do convenio colectivo do sector de Derivados do cemento da provincia de Pontevedra, polo que se establece o calendario laboral para o ano 2018, subscrito en representación da parte económica, por unha representación da Asociación de fabricantes de derivados do cemento de Galicia (ASFADECE), e da parte social polos representantes das centrais sindicais, UGT, CC. OO. e CIG, o 20 de xuño do 2018. Primeiro.- Dito Acordo foi presentado na Xefatura Territorial de Vigo en data 21 de xuño do 2018. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 y 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial: Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución a Mesa Negociadora do mesmo. Acta Festivos 2018 20 de Xuño 2018 “Se acorda por unanimidade asinar o calendario laboral con vixencia exclusiva para o ano 2018: Segundo o artigo 35.- Xornada, do actual convenio, no seu apartado a) que fixa unha xornada anual de 1.736 horas e o apartado f), que fala de pactar un calendario laboral orientativo no convenio; ambas partes fixan os 11días de axuste de xornada anual de convenio, remunerables a tódolos efectos, para aquelas empresas que non dispoñan de calendario, os seguintes días: 30 de abril, 17 e 18 de maio, 16 e 17 de agosto, 2 de novembro, 7, 24 e 31 de decembro. Nos concellos en onde a festividade local coincida con día Non laborable ou festivos por axuste de xornada. Para o presente ano 2018, e no caso de que á publicación do presente calendario de festivos, en algunha empresa non se teña gozado de algún dos días sinalados, por ser días anteriores á publicación, gozaranse antes do 31 de decembro. Os dous días restantes que faltan por sinalar como axuste de xornada anual gozarase, así mesmo, antes do 31 de decembro”. As partes acordan autorizar a D. Jonathan Fabricio Solaetxe Hernando de Larramendi, con D. I. número XXXXXXXXX, do Consello Galego de Relacións Laborais, para proceder a realizar cantos trámites sexan necesarios ante a autoridade laboral para a inscrición do presente acordo de calendario laboral na Plataforma Regcon, así como en tódolos rexistros correspondentes que sexan precisos, coa finalidade da súa validación e publicación. E non habendo máis asuntos que tratar, levantase a sesión sendo as 14:00 horas do día e lugar arriba indicados, do cal as partes dan fe coa súa sinatura. O xefe Territorial Ignacio Rial Santomé